Ma olen Raudsaarega täiesti nõus - andmekaitseinspektsioon läks sedakorda natuke liiga kaugele. Kui inimene on olnud avaliku elu tegelane, siis ei peaks ta saama tagantjärgi enam nõuda, et tema kohta käivad artiklid tuleb ajalehtedest eemaldada. Kuhu me niimoodi  jõuame? Pealegi, minu teada on Sirje aktiivne blogija (kuna ma ise tema blogi ei loe, siis ma ei oska öelda, kas ta enam on), seega ta riputab vabatahtlikult ise oma eraelu internetti üles. Miks peaks siis EPL temast aastaid tagasi kirjutatud artikli kustutama? Kui inimene on kord olnud erakonna juht, siis peaks see info olema kättesaadav ka tulevastele põlvedele. Erakonna juhiks ehk avaliku elu tegelaseks hakkas Sirje ju vabatahtlikult, ma ei usu küll, et keegi teda selleks sundis.